અરવલ્લી જીલ્લાના બાયડ તાલુકાના અમરાપુર ગામ નજીક બે બાઈક સામસામે ધડાકાભેર અથડાતા ગમખ્વાર અકસ્માત સર્જાયો હતો બંને બાઈક પર સવારી કરનાર વ્યક્તિઓ રોડ અને રોડની આજુબાજુમાં વેરવિખેર પડ્યા હોય તેવા દ્રશ્યો જોવા મળતા અક્સમાતના પગલે દોડી આવેલા લોકો પણ અકસ્માતના ભયાવહ દ્રશ્યો જોઈ અચંબિત બન્યા હતા આ અકસ્માતની ઘટનામાં ૫ લોકોના શરીરે ગંભીર ઈજાઓ પહોંચતા સારવાર દરમિયાન એક મહિલા અને યુવકે દમ તોડી દેતા ભારે ગમગીની છવાઈ હતી અકસ્માતના પગલે દોડી આવેલી બાયડ પોલીસે બંને મૃતકના મૃતદેહને પીએમ માટે ખસેડી કાયદેસરની કાર્યવાહી હાથધરી હતી.